Louis Foss

Lars Nyttingnes (født 10. april 1849 på Nyttingnes i Flora kommune (dengang Kind kommune), død 19. februar 1922 i San DiegoLouis Foss på Findagrave.com) var en norsk-amerikansk forretningsmann. Han tok navnet Louis Foss da han flyttet til USA.  A History of the Puget Sound Country  (Prosser, William Farrand. Vol. 2. New York: Lewis Pub. Co., 1903) 

 Liv og virke 
Hans foreldre var Mathias Nyttingnes og Andrea Nyttingnes. Lars gikk på Voss Landsgymnas, der han tok artium i 1868. Etter dette arbeidet han i to år som lærer. 

I juli 1870 tok han farvel med Norge og flyttet over til Amerika. Han skiftet der navn til Louis Foss. I 13 år flyttet han mellom forskjellige steder i Minnesota og Wisconsin (Red Wing, Eau Claire og Black Hills, Pelican Rapids).

I juli 1887 giftet han seg med svenske Minnie Magne, og de fikk seks barn: Marie, Elmer, Lottie, Laura, Ruth og Louis. To av barna, Elmer og Laura, døde i ung alder.
 Forretningsmannen 
I 1883 slo han seg for en periode ned i Polk county i Minnesota, der han for alvor startet sitt handelseventyr. Han fremviste et usedvanlig forretningstalent, og drev sin virksomhet med stor suksess. Men allerede i 1887 solgte Louis virksomheten og flyttet vestover til Tacoma. 

Hans navn ble imidlertid aldri glemt i Polk county, for rundt hans tidligere forretningsbygg vokste det frem en by som fikk navn etter han; Foss town, eller rettere Fosston.

I Tacoma fortsatte Foss sitt forretningseventyr, både i Buckley og Mount Vernon. I perioden 1888 til 1892 ledet han det største forretningsselskapet i Tacoma.

I 1892 var han med å starte opp Scandinavian American Bank og ble selv direktør frem til 1895. Han fortsatte imidlertid også sin private forretningsdrift, og gjorde store investeringer i eiendommer i Tacoma, Seattle og flere andre steder.

 Politikeren 
I 1893 (-1897) ble han som demokrat valgt til å representere sitt distrikt i delstatssenatet i delstaten Washington.

Lars Nyttingnes var trolig den første nordmann som ble delstatssenator i USA.

 Referanser 

 Eksterne lenker 
 Last ned Worddoc med skisse av Fosston i 1885

Kategori:Lokalpolitikere i USA
Kategori:Personer fra Flora kommune
Kategori:Personer fra USA født i Norge
Kategori:Utvandring fra Norge